paragraph_text: Gillan je bio britanski heavy metal sastav koji je 1978. godine osnovao bivši član sastava Deep Purple, pjevač Ian Gillan. Drugi članovi skupine koji su bili na najviše snimaka i koncertnih turneja su: John McCoy, Bernie Tormé, Colin Towns i Mick Underwood. Torméa je 1981. zamijenio gitarist Janick Gers, koji je kasnije postao član sastava Iron Maiden. Grupa se razišla 1983., a nedugo zatim Ian Gillan postao je član sastava Black Sabbath na albumu Born Again i na turneji koja je slijedila.